text: Lokummet brændte
  07 september 2012 kl. 06.25
  Politiet slukkede ilden, da lokummet brændte ved 21.30-tiden i en bygning på Madevej i Aabenraa. Det gjorde de ved simpelthen at skylle ud i toilettet.
  Politiet ved ikke, hvem der har antændt et par ruller toiletpapir i toiletkummen. Det resulterede i en kraftig røgudvikling i et butikslokale - og brandvæsenet blev tilkaldt.
  Men politiet var først på stedet - og det var dem, der slukkede den lille brand. Simpelthen ved at skylle ud i toilettet. 
  - Så overskriften må vel være "Lokummet brænder", siger vagtchef Michael Skaarup, Syd- og Sønderjyllands Politi.
  